Kom beleef Koöperasiestories in lewende lywe - RSGplus
Kom beleef Koöperasiestories in lewende lywe
Gepubliseer op 25/04/2017. 02/05/2017
Koöperasiestories – In die Bellville Burgersentrum 2-14 Mei
Die verhoogproduksie van P.G. du Plessis se geliefde verhale het by die US Woordfees, waarna speelvakke by die KKNK, Bellville Burgersentrum en Atterbury teater (Pretoria) volg.
Du Plessis se bekende verhale speel af in ‘n kleindorpse omgewing. Dis ‘n vorige era, maar soos tipies aan al sy werk, is die karakters en hulle probleme tydloos. Ons herken onsself in die skynheiligheid, geskinder en onderlinge twis van die karakters. Onderliggend bly egter die deernis. Dis volksteater, vol lag en bietjie traan.
Marion Holm, meer bekend vir haar eenvrouvertonings, is saam met Chris van Niekerk, Margit Meyer-Rödenbeck (Dowwe Dolla), die veelsydige Wessel Pretorius, en Carel Nel te sien in die rolverdeling.
Genis (Carel Nel) en Veldsman (Chris van Niekerk) – foto Robert Hamblin
Van Niekerk het jare terug op TV die “kakkerlak-ondersoeker” gespeel. Volgens hom is dit “ nou ‘n werklike eer om die keer in die verhoogproduksie in die briljante Emgee Pretorius se voetspore te volg en die rol van die amper siniese Veldsman te vertolk”.
Vir Holm is dit heerlik om saam met ander akteurs te werk en nie alleen, soos met haar eenvrouvertonings nie. “Die feit dat daar ‘n teks, regisseur, stel- en kostuumontwerper, en vervaardiger is, laat my voel ek is in Hollywood!”
Volgens Wessel Pretorius is “Oom P.G. se stories my kinderdae, my ouers, my ooms en tannies, die kuns van luister en oorvertel en die lui Sondagmiddae van braaivleisrook. Ek dink daar is min dinge so Afrikaans soos Koöperasiestories – die dorpie en sy mense met hulle teenstrydighede, voorbehoude en voorliefdes, maar veral warmte. Ek kan ook dan nie aan ‘n beter groep mense en storievertellers dink as onder andere Marion Holm en Chris van Niekerk om lewe te gee aan Du Plessis se volksbesit nie. En dit nog onder die ervare en sensitiewe leiding van die meesterlike Sandra Prinsloo.”
PG Du Plessis se bekende gomtoneel. Fotograaf EJ LANGNER
Eerste dag met volle geselskap
So lyk dit as die teks ontleed word.
Oorsponklike teks: P.G. du Plessis
Verwerking: Alexa Strachan
Regie: Sanda Prinsloo
Stel- en beligtingsontwerp: Juanita Ferreira
Kostuums: Anel Kleynhans
Vervaardig deur Margit Meyer-Rödenbeck en Alexa Strachan
Bellville Burgersentrum: 2-7 Mei; 11 en 14 Mei- aand shows om 19:30 en Saterdae en Sondae matinee om 15:00
Genis en Veldsman. Fotograaf Robert Hamblin
Marion Holm as Mietie. Foto Robert Hamblin
Genis en kie. Foto: Robert Hamblin.
Optredes ten bate van:
Saterdag 6 Mei om 15:00 ten bate van Alta du Toit Nasorgsentrum. Marina@altadutoit.org.za; 021 913 2106
Saterdag 6 Mei om 19:30 Ten bate van Ruyterwacht Seniorsentrum-Nr 021 534 3090 e-pos rwss@telkomsa.net & Fisantekraal Opleidingsentrum – 021 975 7764 info@fisantekraal.org.za &
Woensdag 10 Mei om 19:30 ten bate van Huis Jabes 0835643313 / adri@sostrust.co.za
Vrydag 12 Mei om 19:30 ten bate van Durbanville Voorbereidingskool- (021) 975-1125 esther@dvprep.co.za